
	Amendamente la un proiect de act

	
Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare. 

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Parlamentului European și al Consiliului de modificare a Regulamentului (UE) 2021/691 în ceea ce privește sprijinul acordat lucrătorilor afectați de disponibilizări iminente în întreprinderile în curs de restructurare
(COM(2025)0140 – C10‑0060/2025 – 2025/0073(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2025)0140),
–	având în vedere articolul 294 alineatul (2) și articolul 175 din Tratatul privind funcționarea Uniunii Europene, în temeiul cărora propunerea a fost prezentată de către Comisie (C10-0060/2025),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere evaluarea bugetară efectuată de Comisia pentru bugete,
–	având în vedere articolele 60 și 58 din Regulamentul său de procedură,
–	având în vedere avizul Comitetului Economic și Social European[footnoteRef:1], [1:  	JO C, , ELI: http://data.europa.eu/eli/C/2024/.../oj/ Nepublicat încă în Jurnalul Oficial. ] 

–	având în vedere avizul Comitetului Regiunilor[footnoteRef:2], [2:  	JO C, , ELI: http://data.europa.eu/eli/C/2024/.../oj/ Nepublicat încă în Jurnalul Oficial. ] 

–	având în vedere raportul Comisiei pentru ocuparea forței de muncă și afaceri sociale (A10‑0000/2025),
1.	adoptă poziția sa în primă lectură prezentată în continuare;
2.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.


<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de regulament</DocAmend>
<Article>Considerentul 6</Article>
	

	Textul propus de Comisie
	Amendamentul

	(6)	Rolul FEG continuă să fie important ca instrument flexibil menit să îi sprijine pe lucrătorii care își pierd locul de muncă în cadrul unor evenimente de restructurare la scară largă și să îi ajute să găsească un alt loc de muncă cât mai repede posibil. Uniunea trebuie să furnizeze în continuare un sprijin specific, cu caracter excepțional, pentru a facilita reintegrarea într-un loc de muncă decent și durabil a lucrătorilor disponibilizați în domenii, sectoare, teritorii sau piețe ale muncii care sunt afectate de șocul unei perturbări economice grave. UE trebuie să își asigure o prosperitate și o competitivitate sustenabile, menținându-și în același timp economia socială de piață unică, asigurând succesul dublei tranziții și protejându-și democrația, securitatea economică și poziția geopolitică. Pentru a proteja viitorul UE ca motor economic și pentru a înregistra progrese în ceea ce privește dubla sa tranziție digitală și verde, este esențial să sprijinim lucrătorii afectați de disponibilizările iminente din întreprinderile în curs de restructurare, astfel încât aceștia să poată dobândi competențele care i-ar ajuta să își asume un alt rol sau să își schimbe locul de muncă.
	(6)	Rolul FEG continuă să fie important ca instrument flexibil menit să îi sprijine pe lucrătorii care își pierd locul de muncă în cadrul unor evenimente de restructurare la scară largă și să îi ajute să găsească un alt loc de muncă cât mai repede posibil. Uniunea trebuie să furnizeze în continuare un sprijin specific, cu caracter excepțional, pentru a facilita reintegrarea într-un loc de muncă decent și durabil a lucrătorilor disponibilizați în domenii, sectoare, teritorii sau piețe ale muncii care sunt afectate de șocul unei perturbări economice grave. UE trebuie să își asigure o prosperitate sustenabilă, autonomia strategică și competitivitatea menținându-și în același timp economia socială de piață unică, asigurând succesul dublei tranziții și protejându-și democrația, securitatea economică și poziția geopolitică. Schimbarea modelelor de producție legată de dubla tranziție verde și digitală va fi însoțită de procese de restructurare, care pot fi esențiale pentru a asigura sustenabilitatea economică a unei întreprinderi și stabilitatea pe termen lung a locurilor de muncă, consolidând astfel competitivitatea Uniunii și salvând în același timp locuri de muncă. Pentru a proteja viitorul UE ca motor economic și pentru a înregistra progrese în ceea ce privește dubla sa tranziție digitală și verde, este esențial să sprijinim lucrătorii afectați de disponibilizările iminente din întreprinderile în curs de restructurare, astfel încât aceștia să poată dobândi competențele care i-ar ajuta să își asume un alt rol sau să își schimbe locul de muncă. Dacă acest proces de restructurare afectează activitățile furnizorilor direcți ai întreprinderilor sau ale utilizatorilor din aval, lucrătorii angajați de aceștia ar trebui să fie, de asemenea, eligibili pentru sprijin. În astfel de cazuri, întreprinderile respective ar trebui să prezinte dovezi că există o legătură de cauzalitate demonstrată cu procesul inițial de restructurare.


Or. <Original>{EN}en</Original>
</Amend>
<Amend>Amendamentul		<NumAm>2</NumAm>
<DocAmend>Propunere de regulament</DocAmend>
<Article>Considerentul 7</Article>
	

	Textul propus de Comisie
	Amendamentul

	(7)	Prin urmare, este necesar să se modifice Regulamentul (UE) 2021/691 astfel încât FEG să poată oferi asistență și lucrătorilor afectați de disponibilizările iminente din întreprinderile în curs de restructurare. Întrucât acești lucrători sunt încă în activitate, angajatorul lor poate solicita asistență prin intermediul autorităților relevante ale statelor membre. Întrucât FEG face obiectul gestiunii partajate, autoritățile statelor membre sunt cele care pot solicita cofinanțare din partea FEG la primirea unei cereri din partea unei întreprinderi, cu condiția ca întreprinderea să fie de acord să furnizeze cofinanțarea națională. În cazul în care se acordă contribuția financiară din partea FEG, statul membru în cauză trebuie să pună fondurile solicitate la dispoziția întreprinderii în termen de două săptămâni de la primirea lor. În special, întreprinderea trebuie să pună la dispoziția statului membru toate informațiile necesare pentru pregătirea raportului final privind punerea în aplicare a contribuției financiare relevante, în termen de cel mult șase luni de la încheierea implementării asistenței. Comisia va pregăti o anchetă în rândul beneficiarilor, iar întreprinderea ar trebui să ofere acces la anchetă lucrătorilor care au participat la program.
	(7)	Prin urmare, este necesar să se modifice Regulamentul (UE) 2021/691 astfel încât FEG să poată oferi asistență și lucrătorilor afectați de disponibilizările iminente din întreprinderile în curs de restructurare, inclusiv furnizorilor acestora sau utilizatorilor din aval. Pentru a asigura cheltuirea eficientă a fondurilor FEG, sprijinul ar trebui să fie acordat întreprinderilor în curs de restructurare numai dacă acest proces sprijină dubla tranziție verde și digitală. Întrucât acești lucrători sunt încă în activitate, angajatorul lor poate solicita asistență prin intermediul autorităților relevante ale statelor membre. Atunci când procesul de restructurare afectează mai multe întreprinderi, statul membru ar trebui, în mod excepțional, să permită depunerea de cereri colective. Întrucât FEG face obiectul gestiunii partajate, autoritățile statelor membre sunt cele care pot solicita cofinanțare din partea FEG la primirea unei cereri din partea unei întreprinderi, cu condiția ca întreprinderea să fie de acord să furnizeze cofinanțarea națională. În cazul în care se acordă contribuția financiară din partea FEG, statul membru în cauză trebuie să pună fondurile solicitate la dispoziția întreprinderii cât mai repede posibil și, în orice caz, în termen de două săptămâni de la primirea lor. În special, întreprinderea trebuie să pună la dispoziția statului membru toate informațiile necesare pentru pregătirea raportului final privind punerea în aplicare a contribuției financiare relevante, în termen de cel mult șase luni de la încheierea implementării asistenței. Comisia va pregăti o anchetă în rândul beneficiarilor, iar întreprinderea ar trebui să ofere acces la anchetă lucrătorilor care au participat la program.


Or. <Original>{EN}en</Original>
</Amend>
<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Considerentul 7 a (nou)</Article>
	

	Textul propus de Comisie
	Amendamentul

	
	(7a)	Întrucât lucrătorii afectați de disponibilizările iminente sunt încă în activitate, lucrătorii trebuie să fie informați în timpul procesului de restructurare. Prin urmare, întreprinderile trebuie să respecte legislația națională existentă privind dialogul social, negocierile colective și implicarea sindicatelor în timpul procesului de restructurare, în general și pe parcursul punerii în aplicare a pachetelor specifice finanțate cu sprijin din FEG.


Or. <Original>{EN}en</Original>
</Amend>
<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Considerentul 9</Article>
	

	Textul propus de Comisie
	Amendamentul

	(9)	Sprijinul acordat lucrătorilor afectați de disponibilizările iminente din întreprinderile în curs de restructurare trebuie să țină seama de formele existente de sprijin disponibile în cadrul măsurilor naționale. Schemele privind reducerea timpului de muncă nu trebuie să fie eligibile pentru sprijin din partea FEG, deoarece nu au legătură cu disponibilizările, ci cu suspendarea lor temporară. În cazul în care măsurile naționale permit acest lucru, întreprinderea solicitantă poate subcontracta livrarea pachetului coordonat de măsuri personalizate sau a unor părți ale acestuia.
	(9)	Sprijinul acordat lucrătorilor afectați de disponibilizările iminente din întreprinderile în curs de restructurare trebuie să completeze formele existente de sprijin disponibile în cadrul măsurilor naționale și să sprijine dubla tranziție digitală și verde prin recalificarea și perfecționarea lucrătorilor și, astfel, prin asigurarea creării de locuri de muncă de calitate și a unor condiții de muncă decente. Schemele privind reducerea timpului de muncă nu trebuie să fie eligibile pentru sprijin din partea FEG, deoarece nu au legătură cu disponibilizările, ci cu suspendarea lor temporară. În cazul în care măsurile naționale permit acest lucru, întreprinderea solicitantă poate subcontracta livrarea pachetului coordonat de măsuri personalizate sau a unor părți ale acestuia.


Or. <Original>{EN}en</Original>
</Amend>
<Amend>Amendamentul		<NumAm>5</NumAm>
<DocAmend>Propunere de regulament</DocAmend>
<Article>Considerentul 10</Article>
	

	Textul propus de Comisie
	Amendamentul

	(10)	Rata de cofinanțare pentru astfel de măsuri care vizează lucrătorii afectați de disponibilizările iminente din întreprinderile în curs de restructurare trebuie să fie egală cu rata de cofinanțare pentru asistența din partea FEG acordată lucrătorilor disponibilizați. Întreprinderile care solicită sprijin din partea FEG trebuie să furnizeze cofinanțarea națională.
	(10)	Rata de cofinanțare pentru astfel de măsuri care vizează lucrătorii afectați de disponibilizările iminente din întreprinderile în curs de restructurare trebuie să fie egală cu rata de cofinanțare pentru asistența din partea FEG acordată lucrătorilor disponibilizați. Dacă este cazul, furnizorii sau utilizatorii din aval incluși în cererile colective ar trebui să asigure cofinanțarea care să acopere sprijinul pentru propriii lucrători. Întreprinderile care solicită sprijin din partea FEG trebuie să furnizeze cofinanțarea națională.


Or. <Original>{EN}en</Original>
</Amend>
<Amend>Amendamentul		<NumAm>6</NumAm>
<DocAmend>Propunere de regulament</DocAmend>
<Article>Considerentul 14 a (nou)</Article>
	

	Textul propus de Comisie
	Amendamentul

	
	(14a)	Actualul FEG este utilizat în mod regulat în unele state membre, în timp ce în alte state membre gradul de utilizare a fost anterior scăzut. Prin urmare, în aceste state membre ar trebui organizate campanii de informare pentru a crește gradul de sensibilizare cu privire la disponibilitatea FEG. Comisia ar trebui să sprijine statele membre prin orientări tehnice și prin împărtășirea de bune practici.


Or. <Original>{EN}en</Original>
</Amend>
<Amend>Amendamentul		<NumAm>7</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 1</Article>
<DocAmend2>Regulamentul (UE) 2021/691</DocAmend2>
<Article2>Articolul 1 – alineatul 2</Article2>
	

	Textul propus de Comisie
	Amendamentul

	2.	În conformitate cu articolul 4, FEG oferă sprijin lucrătorilor disponibilizați și lucrătorilor independenți a căror activitate a încetat în cursul unor evenimente majore de restructurare și lucrătorilor afectați de disponibilizările iminente din întreprinderile în curs de restructurare;
	2.	În conformitate cu articolul 4, FEG oferă sprijin lucrătorilor disponibilizați și lucrătorilor independenți a căror activitate a încetat în cursul unor evenimente majore de restructurare și lucrătorilor afectați de disponibilizările iminente din întreprinderile în curs de restructurare, inclusiv furnizorilor lor direcți sau utilizatorilor din aval, cu condiția ca obligațiile naționale în temeiul Directivei 98/59/CE să fi fost îndeplinite înainte de depunerea cererii de asistență din partea FEG, iar procesul de restructurare să contribuie la dubla tranziție digitală și verde;


Or. <Original>{EN}en</Original>
</Amend>
<Amend>Amendamentul		<NumAm>8</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2</Article>
<DocAmend2>Regulamentul (UE) 2021/691</DocAmend2>
<Article2>Articolul 2 – alineatul 1</Article2>
	

	Textul propus de Comisie
	Amendamentul

	1.	FEG sprijină transformările socioeconomice rezultate în urma globalizării și a evoluțiilor tehnologice și de mediu, ajutându-i pe lucrătorii disponibilizați, precum și pe lucrătorii independenți a căror activitate a încetat, să se adapteze la schimbările structurale. FEG constituie un fond de urgență. În acest sens, FEG contribuie la punerea în aplicare a principiilor prevăzute în cadrul Pilonului european al drepturilor sociale și consolidează coeziunea socială și economică între regiuni și între statele membre.
	1.	FEG sprijină transformările socioeconomice rezultate în urma globalizării și a evoluțiilor tehnologice și de mediu, ajutându-i pe lucrătorii disponibilizați, precum și pe lucrătorii independenți a căror activitate a încetat, să se adapteze la schimbările structurale. FEG sprijină, de asemenea, lucrătorii sau persoanele care desfășoară o activitate independentă expuse riscului de disponibilizare iminentă. FEG constituie un fond de urgență. În acest sens, FEG contribuie la punerea în aplicare a principiilor prevăzute în cadrul Pilonului european al drepturilor sociale, promovează locurile de muncă sustenabile și consolidează coeziunea socială și economică între regiuni și între statele membre.


Or. <Original>{EN}en</Original>
</Amend>
<Amend>Amendamentul		<NumAm>9</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 4 – litera b</Article>
<DocAmend2>Regulamentul (UE) 2021/691</DocAmend2>
<Article2>Articolul 4 – alineatul 2 – litera d</Article2>
	

	Textul propus de Comisie
	Amendamentul

	(d)	cel puțin 200 de lucrători afectați de disponibilizări iminente într-o întreprindere în curs de restructurare într-un stat membru;
	(d)	cel puțin 200 de lucrători afectați de disponibilizări iminente provenind dintr-o întreprindere în curs de restructurare într-un stat membru, inclusiv lucrătorii afectați din întreprinderile furnizoare sau ale utilizatorilor din aval;


Or. <Original>{EN}en</Original>
</Amend>
<Amend>Amendamentul		<NumAm>10</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 6</Article>
<DocAmend2>Regulamentul (UE) 2021/691</DocAmend2>
<Article2>Articolul 6 – alineatul 1 – litera c</Article2>
	

	Textul propus de Comisie
	Amendamentul

	(c)	lucrători afectați de disponibilizări iminente într-o întreprindere în curs de restructurare. Lucrătorii rămân eligibili chiar și în cazul încetării efective a raportului de muncă. Sunt eligibile numai acele evenimente de restructurare care sunt considerate drept concedieri colective în temeiul Directivei 98/59/CE;
	(c)	lucrători afectați de disponibilizări iminente într-o întreprindere în curs de restructurare, inclusiv furnizorii ei direcți sau utilizatorii din aval. Lucrătorii rămân eligibili chiar și în cazul încetării efective a raportului de muncă. Lucrătorii care au primit sprijin din FEG când erau în activitate nu sunt excluși de la primirea de sprijin suplimentar după încetarea raportului de muncă. Sunt eligibile numai acele evenimente de restructurare care sunt considerate drept concedieri colective în temeiul Directivei 98/59/CE;


Or. <Original>{EN}en</Original>
</Amend>
<Amend>Amendamentul		<NumAm>11</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 7 – litera a</Article>
<DocAmend2>Regulamentul (UE) 2021/691</DocAmend2>
<Article2>Articolul 7 – alineatul 1</Article2>
	

	Textul propus de Comisie
	Amendamentul

	1.	Se poate acorda o contribuție financiară din partea FEG pentru măsuri de politică activă pe piața muncii care fac parte dintr-un pachet coordonat, conceput să faciliteze reintegrarea beneficiarilor vizați, în special a persoanelor celor mai defavorizate din rândul acestora, într-un loc de muncă sau într-o activitate independentă sau să ajute lucrătorii menționați la articolul 6 primul paragraf litera (c) să dobândească competențele de care au nevoie pentru a se transfera fie într-un alt rol la angajatorul lor actual sau la un alt angajator;
	1.	Se poate acorda o contribuție financiară din partea FEG pentru măsuri de politică activă pe piața muncii care fac parte dintr-un pachet coordonat, conceput să faciliteze reintegrarea beneficiarilor vizați, în special a persoanelor celor mai defavorizate din rândul acestora, într-un loc de muncă sau într-o activitate independentă sau să ajute lucrătorii menționați la articolul 6 primul paragraf litera (c) să dobândească competențele de care au nevoie pentru a se transfera fie într-un alt rol la angajatorul lor actual, fie la un alt angajator, preferabil în regiunea lor;


Or. <Original>{EN}en</Original>
</Amend>
<Amend>Amendamentul		<NumAm>12</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 7 – litera b</Article>
<DocAmend2>Regulamentul (UE) 2021/691</DocAmend2>
<Article2>Articolul 7 – alineatul 2 – paragraful 2 – litera c</Article2>
	

	Textul propus de Comisie
	Amendamentul

	(c)	„Pentru beneficiarii menționați la articolul 6 primul paragraf litera (c), pachetul coordonat poate include formare și recalificare, adaptate nevoilor individuale ale lucrătorului, inclusiv în ceea ce privește tehnologia informației și comunicațiilor și alte competențe necesare în era digitală, certificarea cunoștințelor și competențelor dobândite, servicii individuale de asistență pentru căutarea unui loc de muncă și activități de grup specifice, orientare profesională, servicii de consiliere, mentorat, asistență pentru plasarea personalului disponibilizat, promovarea antreprenoriatului și activități de cooperare. Aceasta nu poate include scheme privind reducerea timpului de muncă;
	(c)	„Pentru beneficiarii menționați la articolul 6 primul paragraf litera (c), pachetul coordonat poate include formare și recalificare care completează formele existente de sprijin disponibile în cadrul măsurilor naționale, adaptate nevoilor individuale ale lucrătorului, inclusiv în ceea ce privește tehnologia informației și comunicațiilor și alte competențe necesare în era digitală, certificarea cunoștințelor și competențelor dobândite, servicii individuale de asistență pentru căutarea unui loc de muncă și activități de grup specifice, orientare profesională, servicii de consiliere, mentorat, asistență pentru plasarea personalului disponibilizat, promovarea antreprenoriatului și activități de cooperare. Aceasta nu poate include scheme privind reducerea timpului de muncă;


Or. <Original>{EN}en</Original>
</Amend>
<Amend>Amendamentul		<NumAm>13</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 7 – litera ba (nouă)</Article>
<DocAmend2>Regulamentul (UE) 2021/691</DocAmend2>
<Article2>Articolul 7 – alineatul 2 – paragraful 5 a (nou)</Article2>
	

	Textul propus de Comisie
	Amendamentul

	
	(ba)	La alineatul (2), se adaugă următorul paragraf:

	
	„Atunci când stabilesc pachete coordonate în temeiul prezentului alineat, angajatorii se asigură că partenerii sociali participă la proces, în conformitate cu legislația națională aplicabilă, în special prin definirea nevoilor în materie de competențe, elaborarea în comun a programelor de formare, validarea calității și monitorizarea punerii în aplicare.” 


Or. <Original>{EN}en</Original>
</Amend>
<Amend>Amendamentul		<NumAm>14</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 9</Article>
<DocAmend2>Regulamentul (UE) 2021/691</DocAmend2>
<Article2>Articolul 8 a – alineatul 1</Article2>
	

	Textul propus de Comisie
	Amendamentul

	1.	Întreprinderile în curs de restructurare pot solicita statului membru în cauză să depună o cerere pentru o contribuție financiară din partea FEG, dacă sunt îndeplinite criteriile de intervenție prevăzute la articolul 4 alineatul (2) litera (d) și dacă întreprinderea dorește să ofere asistență din FEG cofinanțată acelor părți ale forței sale de muncă afectate de disponibilizări iminente, în conformitate cu articolul 6 primul paragraf litera (c). Întreprinderea depune o astfel de cerere în termen de două săptămâni de la data la care a notificat în scris autorităților publice concedierile colective preconizate, în conformitate cu articolul 3 alineatul (1) din Directiva 98/59/CE.
	1.	Întreprinderile în curs de restructurare pot solicita statului membru în cauză să depună o cerere pentru o contribuție financiară din partea FEG, dacă sunt îndeplinite criteriile de intervenție prevăzute la articolul 4 alineatul (2) litera (d) și dacă întreprinderea dorește să ofere asistență din FEG cofinanțată acelor părți ale forței sale de muncă afectate de disponibilizări iminente, în conformitate cu articolul 6 primul paragraf litera (c) și după consultarea reprezentanților lucrătorilor. Întreprinderea depune o astfel de cerere în termen de două săptămâni de la data la care a notificat în scris autorităților publice concedierile colective preconizate, în conformitate cu articolul 3 alineatul (1) din Directiva 98/59/CE.


Or. <Original>{EN}en</Original>
</Amend>
<Amend>Amendamentul		<NumAm>15</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 9</Article>
<DocAmend2>Regulamentul (UE) 2021/691</DocAmend2>
<Article2>Articolul 8 a – alineatul 2</Article2>
	

	Textul propus de Comisie
	Amendamentul

	2.	Toate statele membre desemnează un ghișeu unic la care întreprinderile pot transmite cererile menționate la alineatul (1) și publică orientări și modele relevante. Informațiile colectate din aceste modele cuprind toate informațiile necesare pentru depunerea unei cereri de contribuție financiară din partea FEG, așa cum se arată la alineatul de mai jos.
	2.	Toate statele membre desemnează un ghișeu unic la care întreprinderile pot transmite cererile menționate la alineatul (1). Dacă este cazul, acest ghișeu unic poate fi stabilit astfel încât să țină seama de repartizarea competențelor la nivel național. Comisia publică orientări și modele comune relevante în coordonare cu statele membre. Pentru a se asigura că sprijinul financiar ajunge la lucrătorii în cauză, orientările respective conțin, printre altele, orientări referitoare la normele aplicabile privind ajutoarele de stat. Informațiile colectate din aceste modele cuprind toate informațiile necesare pentru depunerea unei cereri de contribuție financiară din partea FEG, așa cum se arată la alineatul (10).


Or. <Original>{EN}en</Original>
</Amend>
<Amend>Amendamentul		<NumAm>16</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 9</Article>
<DocAmend2>Regulamentul (UE) 2021/691</DocAmend2>
<Article2>Articolul 8 a – alineatul 5</Article2>
	

	Textul propus de Comisie
	Amendamentul

	5.	La solicitarea întreprinderii, statul membru în cauză oferă orientări întreprinderii pe tot parcursul procedurii de depunere a cererii.
	5.	La solicitarea întreprinderii sau a reprezentantului lucrătorilor, statul membru în cauză oferă orientări întreprinderii pe tot parcursul procedurii de depunere a cererii.


Or. <Original>{EN}en</Original>
</Amend>
<Amend>Amendamentul		<NumAm>17</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 9</Article>
<DocAmend2>Regulamentul (UE) 2021/691</DocAmend2>
<Article2>Articolul 8 a – alineatul 6</Article2>
	

	Textul propus de Comisie
	Amendamentul

	6.	Dacă se solicită acest lucru de către statul membru solicitant, Comisia oferă orientări statului membru pe tot parcursul procedurii de depunere a cererilor.
	6.	Dacă se solicită acest lucru de către statul membru solicitant, Comisia oferă orientări statului membru pe tot parcursul procedurii de depunere a cererilor, inclusiv punând la dispoziție modele centralizate și orientări privind normele referitoare la ajutoarele de stat.


Or. <Original>{EN}en</Original>
</Amend>
<Amend>Amendamentul		<NumAm>18</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 9</Article>
<DocAmend2>Regulamentul (UE) 2021/691</DocAmend2>
<Article2>Articolul 8 a – alineatul 9 – paragraful 1</Article2>
	

	Textul propus de Comisie
	Amendamentul

	Pe baza informațiilor furnizate de statul membru solicitant, Comisia își încheie evaluarea privind măsura în care cererea îndeplinește condițiile de acordare a unei contribuții financiare în termen de 30 de zile lucrătoare de la data primirii cererii complete sau, dacă este cazul, a traducerii cererii.
	Pe baza informațiilor furnizate de statul membru solicitant, Comisia își încheie evaluarea privind măsura în care cererea îndeplinește condițiile de acordare a unei contribuții financiare în termen de 30 de zile lucrătoare de la data primirii cererii complete sau, dacă este cazul, a traducerii cererii. Această evaluare include un rezumat privind caracterul adecvat al procesului de consultare și al măsurilor de formare propuse.


Or. <Original>{EN}en</Original>
</Amend>
<Amend>Amendamentul		<NumAm>19</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 9</Article>
<DocAmend2>Regulamentul (UE) 2021/691</DocAmend2>
<Article2>Articolul 8 a – alineatul 10 – partea introductivă </Article2>
	

	Textul propus de Comisie
	Amendamentul

	10.	O cerere de finanțare trebuie să conțină următoarele informații:
	10.	O cerere de finanțare trebuie să se bazeze pe modele centralizate și să conțină următoarele informații:


Or. <Original>{EN}en</Original>
</Amend>
<Amend>Amendamentul		<NumAm>20</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 9</Article>
<DocAmend2>Regulamentul (UE) 2021/691</DocAmend2>
<Article2>Articolul 8 a – alineatul 10 – litera a</Article2>
	

	Textul propus de Comisie
	Amendamentul

	(a)	identificarea întreprinderii în cauză;
	(a)	identificarea întreprinderii în cauză și, dacă este cazul, identificarea oricăror furnizori sau utilizatori din aval vizați;


Or. <Original>{EN}en</Original>
</Amend>
<Amend>Amendamentul		<NumAm>21</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 9</Article>
<DocAmend2>Regulamentul (UE) 2021/691</DocAmend2>
<Article2>Articolul 8 a – alineatul 10 – litera ca (nouă)</Article2>
	

	Textul propus de Comisie
	Amendamentul

	
	(ca)	dacă este cazul, o analiză motivată furnizată de furnizori sau de utilizatorii din aval, care să detalieze legătura directă și cauzală dintre întreprinderile incluse în cererea colectivă, inclusiv legătura dintre locurile de muncă principale afectate de disponibilizare și locurile de muncă afectate din întreprinderile furnizoare sau ale utilizatorilor din aval;


Or. <Original>{EN}en</Original>
</Amend>
<Amend>Amendamentul		<NumAm>22</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 9</Article>
<DocAmend2>Regulamentul (UE) 2021/691</DocAmend2>
<Article2>Articolul 8 a – alineatul 10 – litera d</Article2>
	

	Textul propus de Comisie
	Amendamentul

	(d)	o confirmare a faptului că întreprinderea și-a respectat și continuă să își respecte obligațiile legale sau acordurile colective care reglementează respectivele concedieri preconizate și ia măsurile adecvate pentru lucrătorii săi și o descriere a procedurilor urmate de întreprindere pentru consultarea beneficiarilor vizați sau a reprezentanților acestora;
	(d)	o confirmare a faptului că întreprinderea și-a respectat și continuă să își respecte obligațiile legale sau acordurile colective care reglementează respectivele concedieri preconizate și ia măsurile adecvate pentru lucrătorii săi și o descriere a procedurilor urmate de întreprindere pentru consultarea beneficiarilor vizați sau a reprezentanților acestora pe parcursul întregului proces, inclusiv pe durata stabilirii pachetului coordonat;


Or. <Original>{EN}en</Original>
</Amend>
<Amend>Amendamentul		<NumAm>23</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 17</Article>
<DocAmend2>Regulamentul (UE) 2021/691</DocAmend2>
<Article2>Articolul 22 – alineatul 4</Article2>
	

	Textul propus de Comisie
	Amendamentul

	4.	O anchetă în rândul beneficiarilor este lansată în cursul celei de a șasea luni de la încheierea fiecărei perioade de execuție. Ancheta în rândul beneficiarilor este deschisă participării timp de cel puțin patru săptămâni. Statele membre distribuie beneficiarilor ancheta în rândul beneficiarilor, trimit cel puțin un mesaj de reamintire și informează Comisia referitor la distribuire și la mesajul de reamintire trimis. În cazurile care implică asistența pusă în aplicare de o întreprindere în favoarea beneficiarilor în temeiul articolului 6 primul paragraf litera (c), întreprinderea respectivă este responsabilă de distribuirea anchetei pregătite de Comisie în rândul lucrătorilor care au participat la măsuri. Răspunsurile la ancheta în rândul beneficiarilor sunt colectate și analizate de Comisie pentru a fi utilizate în evaluări viitoare.
	4.	O anchetă în rândul beneficiarilor este lansată în cursul celei de a șasea luni de la încheierea fiecărei perioade de execuție. Ancheta în rândul beneficiarilor este deschisă participării timp de cel puțin patru săptămâni. Statele membre distribuie beneficiarilor ancheta în rândul beneficiarilor, trimit cel puțin un mesaj de reamintire și informează Comisia referitor la distribuire și la mesajul de reamintire trimis. În cazurile care implică asistența pusă în aplicare de o întreprindere în favoarea beneficiarilor în temeiul articolului 6 primul paragraf litera (c), întreprinderea respectivă este responsabilă de distribuirea anchetei pregătite de Comisie în rândul lucrătorilor și al reprezentanților lucrătorilor care au participat la măsuri. Răspunsurile la ancheta în rândul beneficiarilor sunt colectate și analizate de Comisie pentru a fi utilizate în evaluări viitoare.



Or. <Original>{EN}en</Original>
</Amend></RepeatBlock-Amend>





[bookmark: _Toc202263508][bookmark: _Toc203377880]EXPUNERE DE MOTIVE
În prezent, Fondul european de ajustare la globalizare (FEG) este un fond de urgență care se utilizează pentru a sprijini lucrătorii disponibilizați care și-au pierdut locul de muncă din cauza transformărilor economice structurale. Acest sprijin le permite celor mai vulnerabili lucrători care își pierd locul de muncă în contextul unor evenimente de restructurare la scară largă să găsească un nou loc de muncă cât mai repede posibil. Însă modificarea modelelor de producție legată de dubla tranziție digitală și verde poate crește și mai mult numărul proceselor de restructurare. Acest lucru mărește presiunea asupra întreprinderilor care trebuie deja să investească în aceste tranziții. În același timp, evoluțiile comerțului internațional exercită o presiune suplimentară asupra întreprinderilor noastre europene, care ar putea fi nevoite să-și schimbe organizarea operațională din această cauză. 

Din aceste motive și pentru a proteja atât independența strategică a Uniunii Europene, cât și locurile de muncă din Europa, închiderea întreprinderilor și concedierile ar trebui evitate cu orice preț. Prin urmare, ar trebui să fie posibil ca în cadrul FEG să se acorde și un sprijin proactiv, specific și țintit pentru lucrătorii din întreprinderile în curs de restructurare. Acest sprijin ar trebui să le permită lucrătorilor să își găsească un nou loc de muncă în aceeași întreprindere, dar într-o nouă funcție, sau să își găsească un loc de muncă într-o altă întreprindere. Menținerea lucrătorilor calificați poate, de asemenea, sprijini întreprinderile aflate în curs de restructurare să își continue activitățile în Europa. 

Având în vedere importanța alinierii sprijinului FEG la obiectivele strategice mai ample ale Uniunii, prezentul regulament trebuie să se asigure că sprijinul disponibil din FEG este direcționat către întreprinderile al căror proces de restructurare consolidează dubla tranziție digitală și verde și că sprijinul ajunge la lucrătorii afectați de disponibilizarea iminentă. Acest lucru va mări rolul fondului în stimularea inovării sustenabile și a dezvoltării competențelor. Acest lucru protejează utilizarea fondurilor publice și garantează că FEG devine un instrument nu numai de atenuare, ci și de transformare.

Una dintre cele mai importante adăugiri introduce eligibilitatea pentru lucrătorii din cadrul întreprinderilor furnizoare directe și al utilizatorilor din aval ai întreprinderilor în curs de restructurare, deoarece și acestea sunt acoperite de sprijinul FEG actual. Acest lucru reflectă interdependențele complexe din lanțurile valorice moderne și recunoaște că efectele de propagare ale restructurării se extind adesea dincolo de întreprinderea principală. Pentru a menține răspunderea și a asigura intervenții specifice, adăugirile impun să se facă dovada unei legături cauzale demonstrate între acești lucrători și evenimentul principal de restructurare.

Pentru a se asigura faptul că pachetele specifice sunt concepute anume pentru lucrătorii afectați de disponibilizarea iminentă, implicarea timpurie și semnificativă a lucrătorilor și a reprezentanților lor este esențială. Prin urmare, legislația națională aplicabilă privind dialogul social ar trebui să fie respectată întotdeauna pe parcursul întregului proces. Modificările promovează transparența și echitatea pe parcursul restructurării și protejează drepturile lucrătorilor de a participa la deciziile care le afectează viitorul. Proiectul propune, de asemenea, un rol mai mare al partenerilor sociali în conceperea pachetelor de sprijin coordonate, asigurând că măsurile de formare și de perfecționare sunt adaptate, eficace și relevante pentru piețele regionale ale forței de muncă. 

Pentru a reduce sarcina administrativă atât pentru statele membre, cât și pentru întreprinderi, adăugirile propun, de asemenea, utilizarea unor modele standardizate, orientări centralizate și o mai mare claritate a normelor privind ajutoarele de stat.
Pe scurt, aceste adăugiri răspund atât caracterului evolutiv al disponibilizărilor, cât și priorităților strategice ale Uniunii. Scopul lor este de a face ca FEG să fie mai incluziv, mai orientat spre viitor și mai bine aliniat la politica socială și industrială a UE, asigurând faptul că rămâne un mecanism vital pentru sprijinirea lucrătorilor în tranziție.


[bookmark: FootprintPageRR][bookmark: _Toc203377881]ANEXĂ: ENTITĂȚILE SAU PERSOANELE
DE LA CARE RAPORTOAREA A PRIMIT CONTRIBUȚII
<FootprintIntro>Potrivit articolului 8 din anexa I la Regulamentul de procedură, raportoarea declară că a primit contribuții de la următoarele entități sau persoane pentru întocmirea proiectului de raport:</FootprintIntro>
	Entitatea și/sau persoana

	European Trade Union Confederation

	ACV-CSC

	Business Europe

	VBO-FEB

	IndustriAll - European Trade Union

	European Economic & Social Committee


Lista de mai sus este elaborată sub responsabilitatea exclusivă a raportoarei.
În cazul în care în listă sunt identificate persoane fizice prin numele sau funcția lor ori prin ambele elemente, raportoarea declară că a transmis persoanelor fizice în cauză Avizul Parlamentului European nr. 484 privind protecția datelor (https://www.europarl.europa.eu/data-protect/index.do), în care sunt stabilite condițiile în care sunt prelucrate datele lor cu caracter personal, precum și drepturile legate de prelucrarea respectivă.

